ที่ มท ๐๘๐๘.๓/ว	กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม ๒๕๖๒

เรื่อง แจ้งการโอนเงินภาษีมูลค่าเพิ่มเข้าบัญชีองค์การบริหารส่วนจังหวัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมสรรพากร ที่ กค ๐๗๐๕/๓๑๒๔ ลงวันที่ ๑๐ พฤษภาคม ๒๕๖๒

ด้วยกรมส่งเสริมการปกครองท้องถิ่นได้รับแจ้งจากกรมสรรพากรว่า ได้โอนเงินภาษีมูลค่าเพิ่มตามประมวลรัษฎากร (กรณีผู้ประกอบการที่อยู่ในจังหวัดอื่นซึ่งมิใช่กรุงเทพมหานคร ยื่นแบบแสดงรายการภาษีมูลค่าเพิ่มด้วยกระดาษ) ประจำเดือนภาษีเมษายน ๒๕๖๒ ให้องค์การบริหารส่วนจังหวัด รวมจำนวนเงินทั้งสิ้น ๘๙,๗๓๖,๘๒๓.๓๓ บาท (แปดสิบเก้าล้านเจ็ดแสนสามหมื่นหกพันแปดร้อยยี่สิบสามบาทสามสิบสามสตางค์)
ผ่านระบบ GFMIS เมื่อวันที่ ๗ พฤษภาคม ๒๕๖๒ เรียบร้อยแล้ว และเมื่อองค์การบริหารส่วนจังหวัดได้รับเงินจำนวนดังกล่าวแล้วขอให้แจ้งตอบรับการโอนเงินให้สำนักงานสรรพากรพื้นที่ในท้องที่ทราบด้วย รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดทราบ และแจ้งให้องค์การบริหารส่วนจังหวัดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

สำนักบริหารการคลังท้องถิ่น

ส่วนนโยบายการคลังและพัฒนารายได้

โทร./โทรสาร ๐-๒๒๔๑-๘๘๙๘

k_toey

2019-05-22

User

SPM